BeReal

BeReal é unha aplicación de redes sociais francesa lanzada no 2020. Foi desenvolvida por Alexis Barreyat e Kevin Perreau, e gañou popularidade entre a Xeración Z a principios do 2022. A aplicación, a través dunha notificación, pide ós usuarios que compartan unha foto do que sexa que estean a facer nese momento, durante unha fiestra de dous minutos seleccionada ao azar cada día.

 Historia 
A aplicación foi creada por Alexis Barreyat, un exempleado de GoPro, e Kevin Perreau, e gañou popularidade coa Xeración Z a principios do 2022. Primeiro difundiuse amplamente nos campus universitarios, en parte debido a un programa de embaixadores pagos (David Aliagas). Para abril, descargouse máis de 6,8 millóns de veces, e a maioría das descargas realizáronse en 2022. A mediados do ano 2022, BeReal xa superou os 100 millóns de usuarios, ocupando o posto n.º 1 en descargas da App Store. BeReal recibiu unha rolda de financiamento de 30 millóns de dólares de Andreessen Horowitz.

 Características 
Unha vez ao día, BeReal notifica a todos os usuarios que está aberta unha xanela de dous minutos para publicar unha foto e pídelles que compartan unha imaxe do que sexa que estean a facer nese momento. A ventá dada varía dun día a outro. Se un usuario publica a súa imaxe diaria despois da xanela de dous minutos, notifícase o feito a outros usuarios. 
Se publicas a tempo, poderás facer 5 BeReals máis no momento que queiras, e se faise fóra do tempo de 2 minutos, terás a opción de facer un BeReal tardío, unha vez que o fas fóra de tempo, tamén terás a opción de facer un BeReal máis, en lugar dos 5 que terías se o fixeses no intervalo de 2 minutos tras a notificación. Debido ao seu ciclo diario de interacción, comparouse con Wordle, que gañou popularidade a principios de 2022.

BeReal foi descrito como deseñado para competir con Instagram, mentres que ao mesmo tempo resta importancia á adicción ás redes sociais e o seu uso excesivo. A aplicación non permite ningún filtro fotográfico ou outra edición, e tampouco contén unha conta de seguidores.

En BeReal podes facer amigos que poden ver o que publicaches se eles publican algo. Os amigos que teñas dentro da app poden ser os teus contactos ou os teus amigos, quen poden comentar ou pór "realmojis" nos teus "BeReals"

 Recepción 
Jason Koebler, escritor de Vice, escribiu que, en contraste con Instagram, que presenta unha visión inalcanzable da vida das persoas, BeReal, «fai que todos se vexan extremadamente aburridos». Por outra parte, Niklas Myhr, profesor de redes sociais na Universidade Chapman, cuestionouse se esa profundidade de compromiso pode determinar se a aplicación é unha tendencia pasaxeira ou ten un «poder de permanencia». Kelsey Weekman, reporteira de BuzzFeed News, sinalou que a falta de vontade da aplicación para «glamorizar a banalidade da vida» fíxoa sentir «humillante», a pesar da súa énfase na autenticidade.

 Referencias 

Categoría:Software multiplataforma